वाट्सएप के उस मैसेज में पूछा गया था कि अभी-अभी बिहार सरकार ने गुरु गोविन्द सिंह के 350वें प्रकाश-पर्व का ऐतिहासिक आयोजन किया, जिसमें देश और दुनिया भर से लगभग 8 लाख लोग शामिल हुए। सरकार और प्रशासन की मुस्तैदी ऐसी कि किसी को एक खरोंच तक लगने की ख़बर नहीं आई। बड़े गर्व की बात है। इस आयोजन के लगभग साथ-साथ ही बुद्ध की नगरी गया में 34वीं कालचक्र पूजा का आयोजन किया गया, उसमें भी देश और दुनिया के अलग-अलग कोने से हजारों लोग आए। व्यवस्था में कहीं कोई खोट नहीं। इसी तरह हर ईद-बकरीद-मुहर्रम के दरम्यान कई बड़े आयोजन होते हैं और उनमें सरकार व प्रशासन की चुस्ती देखने लायक होती है। पर क्या कारण है कि हाल के वर्षों में पटना में दशहरा, छठ और मकर संक्रान्ति पर ही हादसे हुए?